Ordo Templi Orientis

**Red istočnog hrama** ( OTO) je jedna od najpoznatijih gnostičkih sekti.

## Osnivanje

Osnivač modernog OTO-a bio je bogati australijski industrijalac Karl Kelner (1850-1905) koji je navodno bio i mason visokog stepena. Osnivanje se desilo 1895.godine a prva publikacija reda desila se već 1902.godine u jednoj masonskoj publikaciji Teodora Rojsa koji će naslediti Kelnera nakon njegove smrti. Teodor Rojs je rođen 1855.godine, bio je pevač, novinar i mason.. Promoviše red i postavlja istaknute članove za poglavare u Francuskoj, Nemačkoj i SAD. Susret koji će obeležiti dalju sudbinu reda odigrao se 1912. kada je Rojs upoznao Alistera Kroulija. Fasciniran svojim prijateljem Rojs ga je odredio kao svog naslednika i on je 1922. postao poglavar reda ( Rojs se godinu dana ranije povukao sa tog mesta zbog bolesti ). Alister Krouli OTO proglašava ″Misionarskom organizacijom Novog Eona″ što bi značilo misionarstvom novog doba, novog vremena. Krauli se i ranije trudio da organizaciju distancira od Slobodnog Zidarstva smatrajući da je OTO pod Rojsom postao Masonsko udruženje, takođe se protivio ulasku masona u red bez prethodne inicijacije, naime do tada se masonima izdavala potvrda o članstvu samo na osnovu njihovog stepena u loži, i kao svoj odgovor na to on je 1917. u vreme kada je Rojs još uvek bio poglavar kompletno revidirao rituale odbacivši termin ″Masonerija″. Rojs je te rituale priznao kao zvanične rituale reda. U okviru OTO-a Alister je proglašen ″kraljem Britanije i Irske″ i on je kao poglavar u OTO uneo svoju doktrinu baziranu na osnovu njegovog ličnog iskustva, rada i prakse. Izdaje puno naslova ali svakako je najvažniji ″Knjiga Zakona″ koju je napisao 1904. i koju mu je diktirao ″Ajvaz″ ili duh kosmičke inteligencije. Zahvaljujući njegovom radu osniva se na desetine loža širom SAD i Kanade. Alister Krouli umire 1947.godine. OTO svoj vrhunac doživljava 1970-ih i 1980-ih kada je na čelu reda Gredi Mek Martri, njegov prethodnik bio je Nemac Karl Germer. Gredi 1970. objavljuje ″Krouli/Heris tarot-karte“  koje treba da budu od pomoći pri prizivanju energije, zatim 1983. u javnosti se pojavljuju ″Svete knjige Teleme″ a ″Knjiga zakona″ je preplavila svetska tržišta. Red osniva kampove i oaze što pored loža čini vrste formacijskog organizovanja u OTO-u, red je kao verska organizacija čak bio i oslobođen plaćanja poreza. Mek Martri umire 12.jula 1985. Dva meseca nakon njegove smrti za novog poglavara (Kalifa) izabran je Frater Hymenaeus Beta i on se na toj dužnosti nalazi i danas.

## Učenje

Sledbenici OTO-a smatraju da ″Čoveku Novog Eona″ nude najvišu istinu. Tajna primanja više istine krije se u primanju solarne svesti. Pripadnici ovog reda sebe smatraju odabranim spasiocima čovečanstva, takođe oni se izjašnjavaju i kao okultni gnostici. Veruju da je planetarni zakon onaj koji je Ajvaz izdiktirao Krouliju, sam Ajvaz se priziva magijskim ritualima. Viša istina koja se saznaje kroz propovedi stavlja čoveka u položaj Sunca. Magiju smatraju istorijskim izvorištem iz kog se vremenom razvila nauka.Magija predstavlja i umetnost, znanje u OTO-u se postiže pomoću sopstvenih mističnih stanja svesti. Era ″Novog Eona″ je počela 8, 9 i 10. aprila jer je tokom ta tri dana Ajvaz Krouliju diktirao svoje zakone.

## Rituali

Osnovni cilj rituala jeste postizanje stanja svesti koji omogućava stapanje sa kosmičkom inteligencijom. Svaki ritual ima pripremnu fazu, zatim fazu čišćenja, ritual zaveta, ritual priziva, misu i pričešće, inicijacija (ukoliko postoje kandidati), ritual stapanja sa Ajvazom i kao završna faza se praktikuje ″dozvola za odlazak″ Hram mora biti sav u crvenom sa crnim zavesama na svakom prozoru i da se na svakoj zavesi nalazi heksagram i ruža sa pet listova. Zvezda je srebrne boje. Oltar stoji na severu i na njemu se nalaze pehar, nož, štap, žezlo i kruna. Na zapadnoj strani hrama nalazi se mali oltar. Boje svešteničkih mantija su bele i crvene i na njima se takođe nalazi zvezda. Hram može biti svaka zatvorena prostorija. Pod je u crnim i belim kvadratima. Svetilište ili visoki oltar nalazi se na istočnoj strani. Pre nego što se prizove Ajvaz vrši se ritual teranja koje podrazumeva kupanje, oblačenje čiste odeće a zatim se pročišćava i ceo hram. Tako pročišćen magičar obeležava krug oko sebe dok ostali sede okolo. Sama služba se sastoji od izgovaranja zaveta maga i čitanja ″Knjige Zakona″. Cilj mise OTO-a je umilostivljenje Ajvaza ali se rituali u nekim detaljima mogu razlikovati od grupe do grupe.

## Kontroverze

Pojedini autori navode da se rituali OTO-a završavaju korišćenjem opojnih supstanci a neretko i orgijama, nagađa se da je ovakvo ponašanje podsticao lično Alister Krouli kao i to da je bio heroinski zavisnik. Po verovanju ovog reda hrišćanstvo je jeres gnostike a ne obrnuto kako zvanična crkva tvrdi. Neka od pravila koja se nalažu članovima je da dug prema loži ima prioritet u odnosu na svaki drugi kao i to da je poželjno davati velike novčane priloge kao i nepokretnu imovinu. Ohrabruje se i smatra za poželjno slavljenje smrti drugog člana lože muzikom i veseljem jer se tako iskorenjuje strah od smrti. Trudnicama se savetuje da se učlane kako bi se njihova deca mogla roditi pod zaštitom reda. Od svakog člana se traži da u organizaciju uvede i svoje prijatelje kao i ljude na visokim položajima u društvu ″jer je krajnja namjera da se svjetovna moć države uvede u Zakon da bi društvo bilo vođeno u slobodu i blagostanje primjenom njegovih načela″ 

## Napomene i reference

## Vanjske veze
* Ordo Templi Orientis, Srbija
* Ordo Templi Orientis, Hrvatska